Don Vicente Rama Memorial National High School

Ang Don Vicente Rama Memorial National High School maoy tunghaan sa dakbayan sa Sugbo. Kini ang unang nasodnong tunghaang sekundaryo sa habagatang parte sa dakbayan. Ang iyang sanglitanan maoy "Knowledge, Virtue, Productivity."

Kaagi
Ang unang nasudnung tungha-ang sekundarya sa habagatang Dakbayan sa Sugbo kay nagbukas niadtong Hunyo 7, 1993 ug nagdala sa ngalan isip Cebu City Don Carlos A. Gothong Memorial National High School - Basak Extension pinasikad sa DECS Order No. 5, sa tuig 1989. Kini nahimong posible pinaagi sa panagtambayayong sa Departamento sa Edukasyon, Kultura ug Pa-ugnat sa Kusug nga karon ang Departamento sa Edukasyon, Dibisyon sa Dakbayan sa Sugbo pinanguluhan ni Dra. Dolores P. Abellanosa ug sa Pangagamhanan sa Dakbayan sa Sugbo pinanguluhan ni Mayor Alvin B. Garcia. Ang nahimong unang Prinsipal sa eskwelahan mao si Dra. Matilde Mayonila.

Ang tungha-an nagsugod sa 300 ka unang-angang nga mga tinun-an nga tag-50 ka tinun-an kada seksyon. Adunay napug-usa ka mga "pioneer teachers" nga sila Gng. Lilibeth Tujan, Gng. Ruby Enriquez, Gng. Agnes Alfajardo, ang anhing Gng. Agustita Gabrera, Gng. Fermencita Pacaña, Gng. Josefina Bacalso, Gng. Teresa Baril, G. Ricardo Diola, ang anhing G. Mario Gabuya, G. Severino Panton ug si Gng. Evelyn Hinon.

Ang tung-haan nahimog gawasnon sa nasudnong pagpondo niadtong Oktubre 9, 1993. Sa sunod nga tuig, niadtong 1994, ang tungha-an nakadawat ug bag-ong ngalan, ang Basak National High School. Pinasikad sa usa ka resolusyon sa Sangguniang Panlungsod niadtong 2004, ang Basak National High School nahimo na sa kasamtangang ngalan nga Don Vicente Rama Memorial National High School.

Ang gigikanan nga pangalan sa tungha-an kay ang magbabalaud sa ika-tulong distrito Sugbo nga nahimung tagasulat ug nangulo sa batakang-balaud nga nagahimo sa Dakbayan sa Sugbo ug nahimong Akta Komonwelt Numero 58 sa Kongreso sa Pilipinas niadtong Oktubre 20, 1936. Naila sa siya isip "Amahan sa Balaud nga Naghimo sa Dakbayan sa Sugbo."

Mga sumpay sa gawas
 

Edukasyon sa Pilipinas
Dakbayan sa Sugbo